ג'ון סשנס

ג'ון גיב מארשל הידוע בשם הבמה ג'ון סשנס (באנגלית: John Sessions; 11 בינואר 1953 – 2 בנובמבר 2020) היה שחקן וקומיקאי בריטי. היה מוכר מהופעתו בתוכניות קומיות ותוכניות אלתורים כגון "של מי השורה הזאת בכלל?", כחבר בפאנל של התוכנית "Qi" ומהופעותיו כשחקן אופי במספר רב של סרטים בממלכה המאוחדת ובהוליווד.

ביוגרפיה
סשנס נולד בלארגס שבאיירשייר. כשהיה בן שלוש עברה המשפחה לקמפסטון בדפורדשייר, ואחר כך לסנט אלבנס בהרטפורדשייר. יש לו אחות תאומה בשם מג, ואח גדול ממנו.

סשנס למד בבית הספר העצמאי לבנים "Bedford Modern School" וב-"Verulam School" בסנט אלבנס. אחר כך למד אוניברסיטת בנגור וסיים תואר MA בספרות אנגלית. בהיותו באוניברסיטה החל להופיע לפני קהל בקומדיות כגון "Look back in Bangor" ו-"Marshall Arts". בהמשך למד לתואר PhD באוניברסיטת מקמסטר בהמילטון שבאונטריו, אבל לא סיים את הדוקטורט.

קריירה
בסוף שנות ה-70 של המאה ה-20 למד סשנס באקדמיה המלכותית לאמנות הדרמה יחד עם קנת בראנה. בהמשך הקריירה עבדו השניים יחד בהזדמנויות רבות. בתחילת שנות השמונים של המאה העשרים הופיע בקומדיות ובמופעי פנטזיה מאולתרים. בתקופה זו הופיע בהצגה כפולה יחד עם פרנץ' וסונדרס. בשנים אלה שיחק בתפקידים קטנים בסרטים בהם "The Sender" ב-1982, "הבאונטי" ב-1984, ו"על אי בודד" ב-1986.

סשנס הופיע במופע יחיד של אלתורים קומיים בשם "Napoleon" שהוצג בווסט אנד הלונדוני באמצע שנות השמונים של המאה העשרים. סשנס וסטיבן פריי היו שני חברי הפאנל היחידים מתוכנית הרדיו המקורית של התוכנית "של מי השורה הזאת בכלל?". בסוף שנות השמונים, התוכנית בהנחיית קלייב אנדרסון עברה לטלוויזיה, פריי פרש מהצוות הקבוע, אבל סשנס המשיך להופיע בעונה הראשונה, ולעיתים גם בעונה השנייה. כחקיין מוכשר דיבב סשנס גם בתוכנית "Spitting Image". קריירת האלתור שלו פרחה בזכות יכולתו להחליף מבטאים ופרסונות במהירות. ב-1987 שיחק בתפקיד ליונל זיפסר במיני-סדרה "Porterhouse Blue" של ערוץ 4.

ב-1989 כיכב סשנס בתוכנית יחיד בטלוויזיה בשם "John Sessions" שצולמה בדונמאר ורהאוס בלונדון. במופע הופיע סשנס בפני קהל שהוזמן לבחור אדם, מקום ושני אובייקטים שאיתם היה סשנס מאלתר הופעה סוריאליסטית במשך חצי שעה. הוא הופיע בשתי תוכניות טלוויזיה נוספות האחת "John Sessions' Tall Tales" ב-1991 והשנייה "John Sessions' Likely Stories" ב-1994. על אף שנחשבו לתוכניות אלתורים, המופעים היו מתוכננים מראש. ב-1991 שיחק סשנס בדרמה "Jute City" של ה-BBC, מותחן בשלושה חלקים המבוסס על חבורה של נבלים מהבונים החופשיים. ב-1996 הוזמן על ידי האקדמיה המלכותית לאמנויות לכתוב את המחזה "Paint, said Fred" על חייו של פרדריק לורד לייטון, שהיה אמן ויקטוריאני בולט. במופע היחיד באו לידי ביטוי יכולת הכתיבה הקומית שלו וכישרון החקיינות.

סשנס כיכב גם באופרת הסבון הסוריאליסטית "Stella Street", קומדיה אודות דיירי רחוב באחד הפרוורים שביניהם ידוענים כגון מייקל קיין ואל פצ'ינו. את הסדרה יצר סשנס יחד עם החקיין פיל קורנוול, והשניים מגלמים דמויות אחדות בכל פרק.

אחר חזר סשנס לשחק בתפקידים כגון ג'יימס בוזוול (לצדו של רובי קולטריין שגילם את סמואל ג'ונסון) בדרמה הקומית "Boswell and Johnson's Tour of the Western Isles", בדמות ד"ר פרונסקוולור בעיבוד של ה-BBC משנת 2000 לספרי הפנטסיה "Gormenghast", וב-1998 שיחק בתפקיד הרקולס פורטסקיו במיני-סדרה "In The Red" עיבוד לרומן וסדרת הרדיו מאת מארק טאוורנר. ב-1996 גילם את הפרופסור בסרט "הרפתקאות פינוקיו". עוד שיחק בסרטים שייקספיריים אחדים, בתפקיד מקמוריס בסרט "הנרי החמישי" משנת 1989 בבימויו של קנת בראנה, פילוסטראטוס ב"חלום ליל קיץ" מ-1999, וסלריו בסרט "הסוחר מוונציה" מ-2004 בכיכובם של אל פצ'ינו וג'רמי איירונס. ב-2002 הקליט את "סונטה 62" באלבום אוסף "When Love Speaks" שבו שחקנים ומוזיקאים ידועים מנגנים וקוראים סונטות של שייקספיר.

בנוסף לסרטי קולנוע ותפקידים בטלוויזיה השתתף סשנס בשעשועון הטלוויזיה "Have I Got News for You", והיה חבר צוות בתוכנית "Qi". בתוכנית הפגין את יכולתו לזכור בלי מאמץ תאריכי לידה ופטירה של דמויות היסטוריות שונות.

בדצמבר 1997 הופיע סשנס בתוכנית הרדיו "Private Passions" של ה-BBC בהנחיית מייקל ברקלי. הוא גילם דמות של וינאי בן 112 בשם מנפרד סטורמר, שסיפר אנקדוטות על יוהנס ברהמס, קלרה שומאן, ריכרד שטראוס, ארנולד שנברג ואחרים, בצורה כה ריאליסטית שחלק מהמאזינים לא הבינו שמדובר במתיחה. במשך השנים הופיעו בתוכניתו של ברקלי דמויות נוספות שיצר סשנס. הוא השתתף בהקראת סיפורי אסטריקס הפופולריים בספרי שמע.

סשנס שיחק בתפקיד אורח בפרק של "דוקטור הו" בשם "Death Comes to Time" בו גילם את גנרל טאניס. הוא הופיע פעמים אחדות בסדרה של ה-BBC "השופט ג'ון דיד" בתפקיד עורך הדין בריאן קנטוול QC. ב-2007 כיכב בתסכית אודיו של "דוקטור הו" בשם "100".

בשנת 2006 הגיש סשנס את תוכנית "הפרומס" של ה-BBC והשתתף בפרק ספיישל של הסדרה לילדים "Jackanory" בדיבוב דמויות אחדות ובדמות מספר הסיפורים. ב-2007 הופיע בפרק הסיום של העונה השנייה של הסדרה "מלון בבילון" בתפקיד בעל המלון דונובן קרדו. ב-2009 גילם את ג'פרי האו בסרט הטלוויזיה "מרגרט". ב-2010 שיחק בתפקיד קני פרינס בסדרה "שרלוק".

ב-2011 הופיע סשנס בדרמת הנעורים "סקינס" בתפקיד אחד האבות המאמצים של פרנקי פיצג'רלד. עוד שיחק בתפקיד הכומר בפרק בסיטקום "Outnumbered" ב-BBC One.

סשנס גילם שני ראשי ממשלה בריטיים בסרטי קולנוע, האחד הרולד וילסון בסרט "איזה מין שוויון" והשני את אדוארד הית' בסרט "אשת הברזל". ב-2013 הופיע בהפקת הבכורה של המחזה "Longing".

ב-2014 שיחק סשנס בתפקיד קטן בדמות ארתור דאנקן בסדרת הדרמה "זרה".
באוקטובר 2014 הופיע סשנס (בקולו בלבד) בדמות גאס המחשב הפסיכופת המסתורי ששלט על הרכבת / חללית בפרק "Mummy on the Orient Express" של הסדרה "דוקטור הו".

ב-2015 גילם את מייקרופט הולמס בסרט "מר הולמס".
עוד באותה שנה גילם את דמותו של השחקן ארתור לאו בדרמה "'We're Doomed! The Dad's Army Story".

ב-2016 שיחק בתפקיד ד"ר הרמן בסרט "פלורנס פוסטר ג'נקינס".

חיים אישיים
סשנס תמך במפלגת העצמאות הבריטית (UKIP). לדבריו הוא "משתעמם מכך שאומרים ש-UKIP היא חבורה של גזענים, הם אינם כאלה. נייג'ל פרג' מדבר בצורה יותר הגיונית מאשר שאר הפוליטיקאים גם יחד. ארצות הברית של אירופה זה טירוף". סשנס היה הומוסקסואל מוצהר. באוגוסט 2014 היה סשנס אחד מ-200 אנשי ציבור שחתמו על מכתב לעיתון הגרדיאן כנגד עצמאותה של סקוטלנד לקראת משאל העם שנערך באותה שנה.

הוא שינה את שמו כשהחל להופיע מפני שבאיגוד השחקנים (Equity) היה רשום כבר ג'ון מרשל.

ב-2 בנובמבר 2020 נפטר סשנס בביתו שבדרום לונדון.

פילמוגרפיה
קולנוע
 שנה שם שם באנגלית תפקיד הערות 1982 The Sender חולה 1984 הבאונטי The Bounty 1986 Whoops Apocalypse מר סוויצר 1986 Sky Bandits פלייט 1986 על אי בודד Castaway איש בפאב 1989 הנרי החמישי Henry V מקמוריס 1990 Sweet Revenge ג'ון 1991 האפיפיור חייב למות The Pope Must Die דינו 1992 הרפתקאותיו המופלאות של נסיך צפרדע Freddie as F.R.O.7 סקוטי / תפקידים נוספים דיבוב 1994 Princess Caraboo הנסיך העוצר 1995 ההצגה חייבת להמשך dir="ltr" In the Bleak Midwinter טרי דו בואה 1996 הרפתקאות פינוקיו The Adventures of Pinocchio הפרופסור 1997 My Night with Reg דניאל 1998 חולצת ארגמן The Scarlet Tunic האמפרי גולד 1998 הדודנית בט Cousin Bette מנהל מוזיקלי 1999 חלום ליל קיץ A Midsummer Night's Dream פילוסטראטוס 1999 Faeries צ'אדלי דיבוב 2000 One of the Hollywood Ten פול ג'אריקו 2001 חדרי מסתורין 3 The Kingdom of Bones ויליאם רת'רפורד High Heels and Low Lifes דירקטור 2002 כנופיות ניו יורק Gangs of New York הארי ווטקינס / לינקולן 2004הוקינג Hawking דניס סיאמהסרט טלוויזיה של BBC Two Stella Street: The Movie תפקידים שונים Lighthouse Hill מר ריינארד הסוחר מוונציה The Merchant of Venice סלריו חמישה ילדים והדבר Five Children and It פיסמארש 2005 Rag Tale פליקס מיילס סטיי 2006 שומר המדינה The Good Shepherd ולנטין מירונוב / יורי מודין 2007 Intervenetion ג'ו 2008בלתי נתפס Inconceivable פינבר "פין" דארו 2009 התחנה האחרונה The Last Station ד"ר דושאן מקוביצקי Nativity מר לור 2010 איזה מין שוויון Made in Dagenham ראש הממשלה הרולד וילסון The Making of Plus One דרק 2011 אשת הברזל The Iron Lady אדוארד הית' 2012 אפקט הדומינו The Domino Effectמנחה תוכנית אירוח 2013 זוהמה Filth בוב טואל 2014 Pudsey: The Movie ת'ורן The Silent Storm מר סמית' 2015 מר הולמס Mr. Holmes מייקרופט הולמס אגדת האחים קריי Legend לור בות'בי 2016 פלורנס פוסטר ג'נקינס Florence Foster Jenkins ד"ר הרמן הכחשה Denial ריצ'רד ג'. אוונס 2017 אהבה מריקוד ראשון Finding Your Feet מייקלאהוב את וינסנט Loving Vincent פר טנגיי

טלוויזיה
 שנה שם שם באנגלית תפקיד הערות 1984 Danger: Marmalade at Work כרוז / עקרב סדרת טלוויזיה (2 פרקים) 1984 Laugh??? I Nearly Paid My Licence Fee תפקידים שונים גם כתיבה 1985 Happy Families דין בפרק "Cassie" 1985 Tender Is the Night סקוט הצעיר מיני-סדרה 1986 Boon ברני ספיץ בפרק "Box 13" 1986 Spitting Image Spitting Image תפקידים שונים סדרת טלוויזיה (13 פרקים) 1986 Girls on Top רודני בפרק "Who's Ya Uncle Shelley" 1986 The Madness Museum ד"ר ארתור פוליס יווינס סרט טלוויזיה 1987 Porterhouse Blue זיפפר מיני-סדרה 1988 Menace Unseen לארי נייט מיני-סדרה 1989 פוארו Agatha Christie's Poirot קריין ברדיו בפרק "Four and Twenty Blackbirds" 1989 A Day in Summer קרוסר סרט טלוויזיה 1990 רגל אחת בקבר One Foot in the Grave דיבוב בפרק "Dramatic Fever" 1990 Die Fledermaus פרוש סרט טלוויזיה 1991 The New Statesman לורד פניסטון בפרק "Let Them Sniff Cake" 1991 John Sessions' Tall Tales תפקידים שונים 6 פרקים; גם כתיבה 1991 Jute City מקרודו סדרת טלוויזיה 1993 Screenplay ג'יימס בוזוול בפרק "Boswell & Johnson's Tour of the Western Isles" 1994 Citizen Locke ג'ון לוק 1994 John Sessions' Likely Stories תפקידים שונים 6 פרקים; גם כתיבה 1994 Nice Day at the Office טיפוט סדרת טלוויזיה 1997 קורות טום ג'ונס The History of Tom Jones, a Foundling הנרי פילדינג מיני-סדרה 1997–2000 Stella Street תפקידים שונים יוצר וכותב 1998 In the Red הרקולס פורטסקיו 1998 Queen's Park Story הינשוף סרט טלוויזיה 2000 Gormenghast ד"ר אלפרד פרונסקוולור 2001 חדרי מסתורין Murder Rooms: The Dark Beginnings of Sherlock Holmes פרופ' רת'רפורד בפרק "The Kingdom of Bones" 2001 רנדל והופקירק Randall and Hopkirk קום פישאקר בפרק "O Happy Isle" 2001–2002 Death Comes to Time ג'נרל טאניס דיבוב 2002 חקירות המפקח לינלי The Inspector Lynley Mysteries ג'ון קרונטל בפרק "Well Schooled in Murder" 2002 ג'ורג' אליוט: חיים שערורייתיים George Eliot: A Scandalous Life ג'ורג' הנרי לואס סרט טלוויזיה 2002 Dalziel and Pascoe צ'ארלי פן בפרק "Dialogues of the Dead" 2002–2005 השופט ג'ון דיד Judge John Deed בריאן קנטוול QC סדרת טלוויזיה (3 פרקים) 2003 רציחות במידסומר Midsomer murders בארט פילבי בפרק "Painted in Blood" 2003 הנסיך האבוד The Lost Prince מר הנסל סרט טלוויזיה 2003–2012 Qi QI בתפקיד עצמו סדרת טלוויזיה (10 פרקים) 2004 The Legend of the Tamworth Two עורך סרט טלוויזיה 2005 Absolute Power ג'ון קנדי בפרק "Spinning America" 2005 The English Harem רידלי סרט טלוויזיה 2006 Low Winter Sun פרופ' בארי לנוקס מיני-סדרה 2006 מיס מארפל Agatha Christie's Marple קרדיו פאי בפרק "The Moving Finger" 2006 Jackanory מספר סיפורים בפרק "Muddle Earth" 2007 Reichenbach Falls פרופסור בל סרט טלוויזיה 2007 תחבולות חדשות New Tricks ד"ר פינלי מקנזי בפרק "Casualty" 2007 מלון בבילון Hotel Babylon דונובן קרדו סדרת טלוויזיה (פרק אחד) 2007 Ronni Ancona & Co תפקיד אורח 2007 אוליבר טוויסט Oliver Twist מר סוארברי מיני-סדרה 2009 מרגרט Margaret ג'פרי האו סרט טלוויזיה 2009 Braking the Mould אדוארד מלנבי סרט טלוויזיה 2010 לואיס Lewis פרופ' רופוס סטריפאדן בפרק "Falling Darkness" 2010 שרלוק Sherlock קני פרייס בפרק "The Great Game" 2010 Just William מר ולבקר בפרק "William Holds the Stage" 2011 Outnumbered ויקאר בפרק "The Funeral" 2011 Rab C. Nesbitt המפקח הגרטי בפרק "Broke" 2011 The Comic Strip Presents... טביט בפרק "The Hunt for Tony Blair" 2011 Little Crackers ד"ר אדוארד קול 2011–2012 סקינס Skins ג'ף פיצג'רלד סדרת טלוויזיה (2 פרקים) 2012 מי רצח את הבוס? Dead Boss סר האמפריז סדרת טלוויזיה (פרק אחד) 2012 לגדול בלי בושה Shameless האב מק'גין בפרק "All Fall Down" 2013 מר סלפרידג' Mr Selfridge סר ארתור קונאן דויל סדרת טלוויזיה (פרק אחד) 2014 Blandings לורד דיקוט בפרק "Necessary Rhino" דוקטור הו Doctor Who גאס (קול) בפרק "Mummy on the Orient Express" 2014–2015 זרה Outlander ארתור דאנקן סדרת טלוויזיה (2 פרקים) 2015 מון בוי Moone Boy ד"ר סטיבן נוט בפרק "Unidentified Feckin' Objects" Jonathan Strange & Mr Norrell ג'ון מארי סדרת טלוויזיה (2 פרקים) We're Doomed! The Dad's Army Story ארתור לאו סרט טלוויזיה 2016 שיחות בוקר עם אלן פרטרידג' Mid Morning Matters with Alan Partridge שחקני פרטרידג' פלייהאוס סדרת טלוויזיה (פרק אחד) Upstart Crow לורד אינקוויזיטור בפרק "Love Is Not Love" The Rack Pack טד לאו סרט טלוויזיה של BBC iPlayer סעודת שישי Friday Night Dinner מר מארי בפרק "The Carpet Cleaner" 2017 האב בראון Father Brown הכומר אדם גילספי בפרק "The Eve of St John" לוך נס The Loch פקד בילוש פרנק סמיילי מיני-סדרה 2019 ויקטוריה Victoria לורד ג'ון ראסל עונה שלישית

קישורים חיצוניים



הערות שוליים

קטגוריה:שחקני קולנוע וטלוויזיה בריטים
קטגוריה:קומיקאים בריטים
קטגוריה:שחקנים להט"בים בריטים
קטגוריה:שחקנים הומוסקסואלים
קטגוריה:בדרנים להט"בים
קטגוריה:בוגרי האקדמיה המלכותית לאמנות הדרמה
קטגוריה:בוגרי אוניברסיטת בנגור
קטגוריה:בריטים שנולדו ב-1953
קטגוריה:בריטים שנפטרו ב-2020